**A MATE Neveléstudományi Intézet által adományozható pedagógus díszoklevelek szabályzata**

A Magyar Agrár- és Élettudományi Egyetem Neveléstudományi Intézet a pedagógus díszoklevelek adományozásának rendjét a következők szerint határozza meg:

#

(1) Az Intézet arany, gyémánt, vas, rubin, gránit, zafír díszoklevelet adományoz azoknak a pedagógusoknak, akik tanítói, óvodapedagógusi oklevelüket 50, 60, 65, 70, 75 illetőleg 80 éve szerezték.

(2) Az adományozás feltételek:

1. a pedagógus pályán (óvónő, tanítónő) eltöltött 25-30 év munkaviszony,
2. eredményes munkavégzés, közmegbecsülésre méltó magatartás,
3. különös méltánylást érdemlő esetben (pl. gyermekek otthoni nevelése, hosszan tartó betegség, rokkantság, stb.) akkor is adományozható a díszoklevél, ha az oktatásban eltöltött munkaviszony 25-30 évnél kevesebb,
4. A pedagógus tanítói, illetve óvó pedagógusi oklevelét Somogy, Baranya, Tolna vagy Zala megyei intézményekben szerezte.
5. A pedagógus Somogy, Baranya, Zala vagy Tolna megyében állandó lakhellyel rendelkezik függetlenül attól, hogy oklevelét melyik tanítóképző, óvóképző intézmény állította ki.

#

(1) A díszoklevél adományozását az Intézetnél a „Nyilatkozat” adatlap sablon (ld. 1.sz.melléklet) kitöltésével és a szükséges mellékletek csatolásával (ld.3.§.) lehet kezdeményezni.

(2) A jubileumi diplomák kiadása campusokhoz tartozik.

(3) A kérelem benyújtására jogosultak köre:

1. a pedagógus,
2. a pedagógus közeli hozzátartozója,
3. a pedagógus utolsó munkahelyének vezetője,
4. a lakhely szerint illetékes önkormányzat.

(4) A kérelem benyújtására fő szabályként a nyitva álló határidő: minden év április hó 30. napja, de indokolt esetben ettől eltérő időpontban is kérelmezhető a díszdiploma adományozása, mely kérelem méltánylást érdemlő esetben elfogadható.

(5) Ha közeli hozzátartozó nyújtja be a kérelmet, igazolnia kell a pedagógussal való rokonsági fokot, illetve azt, hogy miért ő nyújtja be a kérelmet.

#

(1) A díszoklevél adományozása iránti kérelemhez csatolni kell:

1. a pedagógus személyi adatait (név, leánykori név, születési hely, idő, lakcím, adószám, társadalombiztosítási azonosító jel),
2. rövid szakmai önéletrajzot, a pedagóguspályán eltöltött idő megjelölésével,
3. ha beszerezhető, akkor az utolsó munkahely vezetőjének javaslatát,
4. az eredményes munkavégzésre vonatkozó igazoló okiratokat,
5. az oklevél másolatát.

(2) Ha a pedagógusnak az Intézet (jogelőd Kar) adományozott már díszoklevelet, elegendő annak másolatát a kérelemhez csatolni.

#

(1) A díszoklevél adományozása iránti kérelmeket – az intézetigazgató előterjesztése alapján – az Intézet Intézeti Tanácsa bírálja el minden év május hónapjában tartandó ülésén.

(2) A kérelem elbírálásának eredményéről az Intézet a kérelmezőt értesíti.

#

(1) A pedagógusnak az Intézet arany (50), gyémánt (60), vas (65), rubin (70), gránit (75) zafír (80) díszoklevelet állít ki és adományoz.

(2) A jubileumi díszdiploma díszoklevél formájában kerül kiadásra.

(3) A jubileumi diplomákkal pénzjutalom nem jár.

#

(1) A jubileumi diplomák ünnepélyes keretek között történő átadására fő szabályként egy alkalommal, a Campus tanévnyitó ünnepség alkalmával kerül sor, de indokolt esetben ettől el lehet térni.

(2) A pedagógus idős korára, egészségi állapotára távoli lakhelyére, illetőleg méltánylást érdemlő egyéb körülményre tekintettel a díszoklevél átadására a lakhely szerinti önkormányzat vagy az utolsó munkahely által szervezetten ünnepélyes keretek között kerülhet sor.